প্রসঙ্গত, ঢাকা ও চট্টগ্রামের পাশাপাশি আসন্ন ২০১৪ টি-টোয়েন্টি বিশ্বকাপের বিভাগীয় শহর সিলেট। সিলেট বিভাগীয় ক্রিকেট স্টেডিয়ামে অনুষ্ঠিত হবে টি-টোয়েন্টি বিশ্বকাপের বেশক’টি ম্যাচ। আর বিশ্বকাপকে সামনে রেখে সিলেট বিভাগীয় স্টেডিয়ামকে আন্তর্জাতিক ক্রিকেট ভেন্যু হিসেবে গড়ে তোলার লক্ষ্যে গত জুন মাসে শুরু হওয়া ৮৭ কোটি টাকার ব্যয় সম্বলিত প্রকল্পের কাজ প্রায় শেষের পথে। সিলেটের অগণিত ক্রিকেটপ্রেমী মানুষ এখন সিলেটে টি-টোয়েন্টি বিশ্বকাপকে স্বাগত জানাতে প্রস্তত। তবে টি-টোয়েন্টি বিশ্বকাপের আগেই ঘরের মাঠে বসে শ্রীলঙ্কা ও বাংলাদেশের মধ্যকার আন্তর্জাতিক ওয়ানডে ম্যাচ দেখার সৌভাগ্য হবে সিলেটবাসীর। আগামী বছরের ১৭ ফেব্র“য়ারি শক্তিশালী শ্রীলঙ্কা ও বাংলাদেশের মধ্যকার ওয়ানডে সিরিজের প্রথম ওয়ানডে ম্যাচ অনুষ্ঠিত হবে সিলেট বিভাগীয় ক্রিকেট স্টেডিয়ামে।